CELEX: 32010L0059
Language: da
Date: 2010-08-26 00:00:00
Title: Kommissionens direktiv 2010/59/EU af 26. august 2010 om ændring af Europa-Parlamentets og Rådets direktiv 2009/32/EF om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af fødevarer og fødevareingredienser  EØS-relevant tekst

27.8.2010   
            
            
               DA
            
            
               Den Europæiske Unions Tidende
            
            
               L 225/10
            
         KOMMISSIONENS DIREKTIV 2010/59/EU
   af 26. august 2010
   om ændring af Europa-Parlamentets og Rådets direktiv 2009/32/EF om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af fødevarer og fødevareingredienser
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2009/32/EF af 23. april 2009 om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af fødevarer og fødevareingredienser (1), særlig artikel 4, og
   ud fra følgende betragtninger:
   
               (1)
            
            
               Direktiv 2009/32/EF gælder for ekstraktionsmidler, der anvendes eller er bestemt til anvendelse ved fremstilling af fødevarer og fødevareingredienser. Direktivet gælder ikke for ekstraktionsmidler, der anvendes ved fremstilling af tilsætningsstoffer til fødevarer, vitaminer og andre næringsstoffer, medmindre disse tilsætningsstoffer til fødevarer, vitaminer og andre næringsstoffer er opført på en af oversigterne i direktivets bilag I. Den Europæiske Fødevaresikkerhedsautoritet (EFSA) har evalueret sikkerheden ved dimethylether som et ekstraktionsmiddel til at fjerne fedt fra animalske proteinråvarer og afgav udtalelse herom den 29. januar 2009 (2). EFSA konkluderede, at dimethylether ikke udgør nogen sundhedsmæssig risiko, forudsat at den maksimale restmængde er 9 μg/kg ekstraherede animalske proteiner. Der bør derfor gives tilladelse til anvendelse af dimethylether som et ekstraktionsmiddel til at fjerne fedt fra animalske proteinråvarer, på betingelse af at den maksimale restmængde af dimethylether er på 9 μg/kg i det affedtede proteinprodukt.
            
         
               (2)
            
            
               I del III i bilag I til direktiv 2009/32/EF er der ikke fastsat specifikke maksimale restmængder i fødevarer for methanol og 2-propanol hidrørende fra tilberedning af aromastoffer. Medlemsstaterne og Kommissionen understregede, at den generelle restmængde på 10 mg/kg for methanol og 2-propanol, jf. del II i bilag I til direktiv 2009/32/EF, er for streng, hvis den anvendes direkte på aromastoffer.
            
         
               (3)
            
            
               Der bør derfor fastsættes specifikke grænseværdier for methanol og 2-propanol, hvis deres forekomst i fødevarer skyldes, at de anvendes i tilberedningen af aromastoffer fra naturligt aromagivende produkter. For at disse grænseværdier kan anses for sikre, bør de være lavere end grænsen på 10 mg/kg, som vurderes som sikker af Den Videnskabelige Komité for Levnedsmidler (3).
            
         
               (4)
            
            
               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DETTE DIREKTIV:
   Artikel 1
   Bilag I til direktiv 2009/32/EF ændres som angivet i bilaget til nærværende direktiv.
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 15. september 2011. De tilsender straks Kommissionen disse bestemmelser.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 26. august 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 141 af 6.6.2009, s. 3.
   
      (2)  Videnskabelig udtalelse fra Ekspertpanelet for Tilsætningsstoffer, Smagsstoffer og Hjælpestoffer, der Anvendes i Fødevarer, efter anmodning fra Europa-Kommissionen, om anvendelse af dimethylether som ekstraktionsmiddel. The EFSA Journal (2009) 983, s. 1-13.
   
      (3)  Den Videnskabelige Komité for Levnedsmidler. Anden udtalelse om ekstraktionsmidler af 21. juni 1991. Rapporter om fødevarevidenskab og -teknologi fra Den Videnskabelige Komité for Levnedsmidler (29. serie), s. 1-11.
   
      BILAG
      I bilag I til direktiv 2009/32/EF foretages følgende ændringer:
      
                  1)
               
               
                  I del II indsættes følgende række:
                  
                              »Dimethylether
                           
                           
                              Tilberedning af affedtede animalske proteinprodukter
                           
                           
                              0,009 mg/kg i det affedtede proteinprodukt«
                           
                        
            
                  2)
               
               
                  I del III indsættes følgende rækker:
                  
                              »Methanol
                           
                           
                              1,5 mg/kg
                           
                        
                              2-Propanol
                           
                           
                              1 mg/kg«